Wara l-kriżi li ġab miegħu l-coronavirus, il-qgħad fost iż-żgħażagħ għadu ta' tħassib kbir. Aqra aktar dwar inizjattiva tal-UE li tgħin liż-żgħażagħ isibu xogħol. Il-COVID-19 tista' twassal għall-ħolqien ta' "ġenerazzjoni lockdown", hekk kif il-kriżi qed tolqot il-prospetti ta' impjieg taż-żgħażagħ. Skont l- Organizzazzjoni Internazzjonali tax-Xogħol (ILO) il-pandemija qed ikollha impatt "devastanti u sproporzjonat" fuq l-impjieg taż-żgħażagħ, filwaqt li l-aktar ċifri reċenti juru li ż- żgħażagħ qed isibuha diffiċli jkomplu t-taħriġ u l-edukazzjoni, ibiddlu l-impjieg tagħhom u jidħlu fis-suq tax-xogħol. Aqra aktar dwar il-miżuri tal-UE kontra l-qgħad fost iż-żgħażagħ Innaqqsu l-qgħad fost iż-żgħażagħ waqt il-kriżi tal-coronavirus Qabel il-pandemija, il-qgħad fost iż-żgħażagħ fl-UE (15-24) kien ta' 14.9%, rata inqas mill-ogħla livell ta' 24.4% li kien laħaq fl-2013. F'Awwissu 2020 kien fil-livell ta' 17.6% u huwa mistenni li jkompli jiżdied. Skont it-Tbassir Ekonomiku għas-Sajf 2020 tal-Kummissjoni, l-ekonomija tal-UE se tiċkien bi 8.3% fl-2020 , l-aktar reċessjoni profonda fl-istorja tagħha. Biex jittaffa l-impatt fuq iż-żgħażagħ, f'Lulju 2020 il-Kummissjoni Ewropea pproponiet l- "Appoġġ għall-impjieg taż-żgħażagħ: pont għall-impjiegi għall-ġenerazzjoni li jmiss" . Aqra aktar dwar l- azzjoni li ħadet l-UE biex tindirizza l-kriżi tal-COVID-19 fil-kronoloġija tagħna Il-pakkett ta' appoġġ għall-impjieg taż-żgħażagħ għandu erba' fergħat: It-tisħiħ tal-Garanzija għaż-Żgħażagħ Edukazzjoni u taħriġ vokazzjonali li jibqgħu validi fil-futur Impetu ġdid għall-apprendistati Miżuri ta' appoġġ addizzjonali għall-impjieg taż-żgħażagħ X'inhi l-Garanzija għaż-Żgħażagħ? Il-Kummissjoni qed tipproponi li ssaħħaħ il-Garanzija għaż-Żgħażagħ, varata fl-2013 meta l-kriżi tal-impjieg taż-żgħażagħ kienet fl-agħar tagħha. L-għan tal-Garanzija hu li ż-żgħażagħ kollha ta' taħt il-25 sena jirċievu offerta ta' impjieg ta' kwalità tajba, edukazzjoni kontinwa, apprendistat jew traineeship fi żmien erba' xhur minn meta jitilfu l-impjieg jew jispiċċaw l-edukazzjoni formali. Tisħiħ tal-Garanzija għaż-Żgħażagħ Tkopri żgħażagħ ta' bejn 15 u 29 sena (qabel, il-limitu massimu kien ta' 25) Tindirizza gruppi vulnerabbli, bħall-minoranzi u ż-żgħażagħ b'diżabilità Tirrifletti l-ħtiġijiet tal-kumpaniji, billi tipprovdi l-ħiliet meħtieġa u korsijiet preparatorji qosra Tipprovdi konsulenza, gwida u mentoring imfassla apposta F' riżoluzzjoni adottata mill-Parlament fit-8 ta' Ottubru , l-MEPs laqgħu l-proposta tal-Kummissjoni iżda talbu li jiġu mobilizzati aktar flus għall-perjodu ta' programmazzjoni li jmiss (2021-2027) tal-Garanzija għaż-Żgħażagħ, filwaqt li ddeploraw it- tnaqqis baġitarju fl-appoġġ għall-impjieg taż-żgħażagħ magħmul fis-Summit tal-UE f'Lulju. Barra minn hekk, il-Parlament huwa favur l-implimentazzjoni ta' qafas legali li jipprojbixxi internships, traineeships u apprendistati bla ħlas fl-UE. L-MEPs jikkritikaw ukoll il-fatt li mhux il-pajjiżi kollha tal-UE jimxu mar-rakkomandazzjonijiet volontarji tal-Garanzija għaż-Żgħażagħ u għalhekk qed jitolbu li din issir strument vinkolanti. Il-Parlament jappella għal aktar ambizzjoni F'riżoluzzjoni dwar il- Linji Gwida tal-UE dwar l-Impjiegi adottata fl-10 ta' Lulju, l-MEPs talbu li ssir reviżjoni tal-linji gwida li jmiss fid-dawl tat-tifqigħa tal-COVID-19, b'enfasi fuq il-ħtieġa li tiġi prijoritizzata l-ġlieda kontra l-qgħad fost iż-żgħażagħ billi tissaħħaħ il-Garanzija għaż-Żgħażagħ. F'Lulju l-Parlament approva wkoll żieda fil-baġit tal-Inizjattiva favur l-Impjieg taż-Żgħażagħ (YEI) – l-istrument baġitarju ewlieni għall-iskemi tal-Garanzija għaż-Żgħażagħ fil-pajjiżi tal-UE – li żdied għal €145 miljun għall-2020. Il-Parlament kien diġà appella għal żieda sinifikanti fil-finanzjament fil-qafas tal-baġit fit-tul li jmiss tal-UE f'riżoluzzjoni dwar l- implimentazzjoni tal-Inizjattiva favur l-Impjieg taż-Żgħażagħ fl-2018. Il-Membri laqgħu l-fatt li mill-2013 il-YEI appoġġjat aktar minn 1.6 miljun żagħżugħ u żagħżugħa, iżda appellaw għal titjib, inkluża estensjoni tal-limitu tal-età u l-iffissar ta' kriterji ċari ta' kwalità u standards tax-xogħol. Fis-seba' snin mit-tnedija tagħha, il-Garanzija għaż-Żgħażagħ għenet aktar minn 24 miljun żagħżugħ u żagħżugħa. Aqsam din il-kwotazzjoni ma' ħaddieħor: Appoġġ għall-impjieg taż-żgħażagħ: pont għall-impjiegi għall-ġenerazzjoni li jmiss: Skeda informattiva: Edukazzjoni u taħriġ vokazzjonali (VET): Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF